钦定古今图书集成/明伦汇编/官常典/第649卷 > 张道
## 钦定古今图书集成/明伦汇编/官常典/第649卷 > 张道

按《苏州府志》：“道字允中，以衡阳卫戍籍登进士。嘉靖
十九年授知吴县。作事敏健，留心风教，于圣贤庙祠
颇勤修缮。时长洲改学，形家谓惟景德、万寿二寺为
吉壤，士议以景德先改书院，工力易。或欲就之，道坚
执不可，曰：‘此长洲之学，建于吴地，吴之灵秀不为长
夺乎’？上官然之。道仍助长洲之力，创于万寿，适协苏”
城“一龙两翼”之势，发祥久远，人多颂焉。